El gobiernu d’Asturies considera que les lleis de memoria democrática son la garantía pa nun...
#000004
Asturies sofita a les families iraquines abellugaes en Xordania
#000011
El Gobiernu d’Asturies va destinar 29.309 euros a collaborar cola ONG Edá Dorada Mensaxeros de la Paz na distribución de vales d’alimentación pa un cientu de families d’orixe iraquín abellugaes n’Amán (Xordania).
#000012
Na actualidá, Xordania ye’l país qu’alluga más abellugaos y movíos, una población que nun pue aportar a la sanidá pública, nin a la educación nin al mercáu de trabayu, polo qu’encara una situación daveres complexa. Asina, les persones abellugaes que precisen curiaos de salú tienen de pagar el 80% de la tasa pa estranxeros de la sanidá pública xordana, lo que quintuplica’l costu de l’atención. Arriendes d’ello, más del 30,2% d’esti colectivu nun allega a estos servicios sanitarios porque nun pue pagalos.
#000014
Según Naciones Xuníes, en Xordania hai rexistraos alredor de 650.000 refuxaos: el 80% vive en comunidaes d’acoyida y el 20% en campos. La mayoría concéntrase nos suburbios urbanos, polo que la suspensión de los centros de salú primaria nestes árees tuvo un impactu significativu nel accesu a vacunes, salú sexual y reproductiva, medicación pa enfermedaes cróniques y servicios de salú mental.
#000015